[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000009", "text": "Dyma rai mentrau llyfrgell diweddar i roi syniadau ac ysbrydoliaeth i chi ..."}, {"text_idx": "#000011", "text": "Bydd llyfrgelloedd ledled Cymru yn cynnal cyfweliadau gydag awduron a lansiadau llyfrau. Bydd Llyfrgelloedd Sir Ddinbych yn sgwrsio a\u0302\u2019r awdur lleol Kat Ellis ac yn cael gwybod am ei nofel ddiweddaraf, Harrow Lake, yn ystod yr wythnos, a bydd Llyfrgelloedd Ceredigion yn cyfweld a\u0302\u2019r tenor Cymreig Aled Wyn Davies a\u2019r seren rygbi Luke Upton ac yn sgwrsio am eu cyhoeddiadau diweddar."}, {"text_idx": "#000016", "text": "Mae Libraries Connected yn ddiweddar wedi bod yn arddangos y gwasanaethau digidol gorau o lyfrgelloedd cyhoeddus yng Nghymru, Lloegr a Gogledd Iwerddon drwy eu tudalennau #LibrariesFromHome newydd. Ar y tudalennau Libraries From Home gallwch ddod o hyd i sesiynau rhigwm ar-lein rhagorol, amseroedd stori a chlybiau lego sy\u2019n cefnogi llythrennedd cynnar a meddwl yn greadigol. Maent hefyd yn hyrwyddo gweithgareddau i gadw oedolion mewn cysylltiad a\u2019u gilydd drwy grwpiau darllen llyfrgell a grwpiau trafod llyfrau."}, {"text_idx": "#000017", "text": "Mae Hwb y Reading Agency yn rhoi mynediad i gyfoeth o syniadau, gweithgareddau a heriau i\u2019ch diddanu a\u2019ch addysgu chi a\u2019ch teulu. Mae\u2019r gweithgareddau ar gael i\u2019w lawrlwytho, ac maent yn cynnwys Pecynnau Darllen Digidol, Rhestrau Llyfrau pwnc-benodol, gan gynnwys cefnogi iechyd a lles mewn cyfnod heriol."}, {"text_idx": "#000019", "text": "Os hoffech gael y manylion diweddaraf am Wythnos Llyfrgelloedd 2020, dilynwch @librariesweek a rhannwch eich cynlluniau gan ddefnyddio #WythnosLlyfrgelloedd neu #LibrariesWeek. "}]